เรื่องร้องเรียน: พื้นดินในบ้านฝั่งที่ติดคลอง (คลองลำเจียก) เกิดการยุบตัวฉับพลัน ประมาณ 1-2 เมตร จากระดับเดิม ส่งผลทำให้กำแพงบางส่วนเอียงและทรุดลงไปในฝั่งคลอง จึงตั้งข้อสังเกตว่า หลังจากที่ กทม. ได้เข้ามาขุดลอกคลองบริเวณนี้ อาจทำการขุดลึกเกินไป ท้องน้ำมีความลึกและชัน อาจทำให้แรงดันน้ำลอดใต้กำแพงกันดินเข้ามา และกัดเซาะใต้ดิน จึงทำให้เกิดการยุบตัว และกำแพงทรุดเอียงดังกล่าว  เบื้องต้น ข้าพเจ้าได้ทำการรื้อถอนกำแพงออกบ้างส่วน เพื่อป้องกันมิให้เกิดการทรุดตัวลงไปมากกว่านี้ จึงขอความกรุณาให้เขตได้เข้ามาตรวจสอบและช่วยเหลือ จะเป็นพระคุณมาก ขอบคุณครับ
การดำเนินการของเจ้าหน้าที่: กองระบบคลอง สำนักการระบายน้ำ ได้จัดเจ้าหน้าที่เข้าเจรจากับผู้ร้องแล้ว ผู้ร้องเข้าใจเกี่ยวกับปัญหาที่เกิดเป็นที่เรียบร้อยแล้ว
ความเห็นของผู้แจ้ง: ขอบคุณสำหรับคำแนะนำที่ดีครับ
พื้นที่: แขวงนวมินทร์ เขตบึงกุ่ม กรุงเทพมหานคร